wannaphong/clean_thaiwikipedia huggingface dataset:
# อภินิหารดาบมังกรสะท้านพิภพ
อภินิหารดาบมังกรสะท้านพิภพ หรือ อภินิหาร 9 มุกล่าทะลุเวลา (; พินอิน: Nǚ wā chuánshuō zhī líng zhū; คำแปล: ตำนานไข่มุกนฺหวี่วา) ซีรีส์ในแนวกำลังภายใน-แฟนตาซีสัญชาติจีน ออกฉายในปี ค.ศ. 2011

เนื้อเรื่อง
ติงเหยา หรือ เหยาเหยา สาวน้อยอายุ 20 ปี บุตรสาวของนักโบราณคดี ได้เดินทางข้ามเวลามายังอดีตกาลเมื่อ 3,500 ปีก่อน ณ เมืองหนานเย่ว ที่ซึ่งเป็นดินแดนแห่งเทพเจ้าผู้มีอิทธิฤทธิ์ ในยุคสมัยที่มวลมนุษยชาติเต็มไปด้วยสงคราม เธอได้พบกับเหตุการณ์ในชาติปางก่อนของเธอ ติงเหยาทำให้แจกันปีศาจแตก จนมุกดวงวิญญาณกลาดเกลื่อนไปทั่ว ติงเหยาจึงต้องสะสมมุกวิญญาณจากความอนุเคราะห์ของเหวินเทียน ลูกครึ่งมังกรที่เป็นคนรักของเซียนเย่ว ซึ่งเป็นอดีตชาติของเธอ ติงเหยาและเหวินเทียนจะต้องตามหา 12 ไข่มุกศักดิ์สิทธิ์ที่นำไปสู่การต่อสู้ระหว่างมนุษย์, เทพ และปีศาจ เพื่อกลับคืนความสงบสู่โลกดังเดิม 

นักแสดง
จิลเลียน ชุง...ติงเหยา, เซียนเย่ว
ผู่ ปาเจี่ย...เหวินเทียน
ถัน เหย้าเหวิน...หย่งตี้
เกา เซียนนี่...มู่เหลียน
หลี่ เชี่ยน...หยี่เตี๋ย
ซุน ซิ่ง...ซือโยวหมิง
เจียง ยี่...อู๋เต้า
ศตวรรษ เศรษฐกร...วุ่ยเหลียว

การสร้างและการออกฉาย
The Holy Pearl ได้เค้าโครงเรื่องมาจากการ์ตูนญี่ปุ่นเรื่องดัง ผลงานของรุมิโกะ ทะกะฮะชิ เรื่อง อินุยาฉะ เทพอสูรจิ้งจอกเงิน  โดยดัดแปลงเค้าโครงเรื่องมาเป็นตัวละครและการดำเนินเรื่องราว

ออกฉายทางช่อง ZJSTV ของจีนแผ่นดินใหญ่ เมื่อปี ค.ศ. 2011 สำหรับในประเทศไทยเผยแพร่ครั้งแรกทางสถานีโทรทัศน์สีกองทัพบกช่อง 7 ในเดือนสิงหาคม ค.ศ. 2013 ในช่วงหนังรอบเช้า เวลา  08:30 น. และนำกลับมาออกอากาศซ้ำอีกครั้งในเวลา 03:00 น. ในเดือนกรกฎาคม ค.ศ. 2015
# จุล ปัตถพงษ์
ชื่น ปัตตพงศ์ เกิดเมื่อ พ.ศ. 2470 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2499 ที่ เมลเบิร์น ในรุ่นไลท์เวลเตอร์เวท รอบแรก แพ้ อันโตนีโอ มาร์ซียา จากอาร์เจนตินา ตกรอบแรก เมื่อ 24 พฤศจิกายน พ.ศ. 2499
# การค้าปลีก
การค้าปลีก  คือ การค้าขายสินค้าหรือบริการแก่ผู้บริโภคผ่านทางช่องทางต่าง ๆ เพื่อแสวงหากำไร ความต้องการของสินค้าสร้างผ่านการพัฒนาการตลาดและการส่งเสริมการขาย เพื่อตอบโจทย์ความต้องการของผู้บริโภค ผ่านทางห่วงโซ่อุปทาน ในช่วง ค.ศ. 2000 มีการค้าปลีกมากมายที่เกิดขึ้นออนไลน์ ผ่านทางการจ่ายแบบอิเล็กทรอนิกส์ และจัดส่งผ่านทาง ผู้ส่งสารหรือไปรษณีย์ การค้าปลีกยังคลอบคลุมถึงการบริการอื่น ๆ เช่น การส่ง ในขณะเดียวกันคำว่า การค้าปลีก สามารถนำไปใช้เมื่อผู้ให้บริการสนองความต้องการต่อคนจำนวนมาก เช่น เพื่อสาธารณะ ร้านค้านั้นอาจจะอยู่ข้างถนนในย่านชุมชน ศูนย์การค้า หรือ ถนนคนเดิน การค้าปลีก ออนไลน์เป็นรูปแบบหนึ่งของการพาณิชย์อิเล็กทรอนิกส์ที่ใช้สำหรับการติดต่อทางธุรกิจระหว่างผู้ซื้อและผู้ขาย ซึ่งเป็นรูปแบบหนึ่งของการค้าส่งที่ไม่มีหน้าร้าน

ปกติแล้วช้อปปิง หมายถึง การซื้อผลิตภัณฑ์ ในบางโอกาสการช้อปปิงนั้นทำไปเพื่อให้ได้มาซึ่งสิ่งจำเป็นเช่น อาหาร และ เสื้อผ้า แต่ว่า บางทีก็สามารถเป็นกิจกรรมนันทนาการ ได้เช่นกัน การช้อปปิงนันทนาการรวมไปถึงการช้อปปิงผ่านหน้าต่าง ซึ่งเป็นการเดินดูร้านค้าโดยไม่จำเป็นต้องซื้อ

 ประเภทของช่องทางการค้าปลีก 
link=ไฟล์:Fruitshop.JPG|thumb|ร้านค้าผลไม้ ที่ Naggar, รัฐหิมาจัลประเทศ, อินเดีย
link=ไฟล์:MercadodeSanJuandeDios.jpg|right|thumb|ตลาด San Juan de Dios  ในกัวดาลาฮารา
link=ไฟล์:Выкладка_хлебобулочных_изделий.jpg|right|thumb|ข้างในซูเปอร์มาร์เก็ตในประเทศรัสเซีย
link=ไฟล์:WalnutStore.jpg|right|thumb|ตลาดวอลนัท ที่ Katra, รัฐชัมมูและกัศมีร์, ประเทศอินเดีย
สถานที่ซื้อขายคือสถาณที่ที่มีการแลกเปลี่ยนสินค้าและการบริการ ในตลาดแบบโบราณ ผู้ขายจะตั้งร้านเพื่อให้ผู้บริโภคเลือกซื้อ ทัวโลกยังมีตลาดแบบโบราณอยู่มากมาย

แม้ว่าในบางประเทศนั้น ร้านค้าปลีกส่วนใหญ่ยังเป็นกิจการในครอบครัว ปัจจุบันนั้นกิจการเหล่านี้กำลังถูกกว้านซื้อโดยบริษัทใหญ่ๆ และเปลี่ยนเป็น กลุ่มของร้านย่อยที่อยู่ภายใต้บริษัทเดียวกัน โดยปกติแล้วร้านค้าเหล่านี้จะพบได้ภายในห้างสรรพสินค้า หรือที่ถนนคนเดิน  ร้านค้าต่างๆ
# ธงชัย เทพธานี
ธงชัย เทพธานี เกิดเมื่อ 11 มิถุนายน พ.ศ. 2479 ที่ สมุทรสาคร เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2503 ที่ กรุงโรม ในรุ่นเวลเตอร์เวท รอบแรกได้บาย รอบสอง แพ้ อันเดรส นาวาร์โร จากสเปน ตกรอบ เมื่อ 27 สิงหาคม พ.ศ. 2503  และเคยได้เหรียญทองแดงรุ่นเวลเตอร์เวท ในกีฬาเอเชียนเกมส์ พ.ศ. 2501 ที่ โตเกียว 
 อ้างอิง
# กิจจา พูนผล
กิจจา พูนผล (Kicha Poonpol) เกิดเมื่อ 27 พฤษภาคม พ.ศ. 2479 ที่ กรุงเทพฯ เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2503 ที่ กรุงโรม ในรุ่นฟลายเวท รอบแรกได้บาย รอบสอง แพ้ พอล เชอร์เวต จากสวิตเซอร์แลนด์ตกรอบ 
 อ้างอิง
# กอดเฟรย์ คัสโตร
กอดเฟรย์ คัสโตร (Godfrey Castro) เกิดเมื่อ 20 เมษายน พ.ศ. 2528 เป็นนักมวยสากลสมัครเล่นชาวฟิลิปปินส์ในรุ่นไลท์ฟลายเวท และได้เหรียญทองแดงในเอเชียนเกมส์ พ.ศ. 2549 โดยในรอบรองชนะเลิศแพ้สุบรรณ พันโนน จากไทย  20-40Light flyweight semifinal results
 อ้างอิง
# โพธิ์ สุขน้อย
โพธิ์ สุขน้อย เกิดเมื่อวันอังคารที่ 12 กรกฎาคม พ.ศ. 2481 ที่อำเภอตลิ่งชัน จังหวัดธนบุรี (เขตตลิ่งชัน กรุงเทพมหานครในปัจจุบัน) เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2503 ที่ กรุงโรม ในรุ่นไลท์เวท รอบแรกได้ชนะบาย รอบสองแพ้ ดิก แมกแทกการ์ต จากสหราชอาณาจักร ตกรอบ 

โพธิ์ศึกษาชั้นประถมที่โรงเรียนประชาบาลวัดมะกอก ชั้นมัธยมศึกษาที่โรงเรียนมัธยมวัดสระเกศ และศึกษาต่อที่โรงเรียนจ่าอากาศ โดยเข้าประจําการ ติดยศจ่าอากาศโท เมื่อวันที่ 28 พฤศจิกายน พ.ศ. 2500 สําเร็จการศึกษาเหล่าทหารสรรพาวุธ โรงเรียนการอาวุธ ในพ.ศ. 2502 มีความก้าวหน้าในหน่าที่ราชการกรมสรรพาวุธทหารอากาศ ติดยศ นาวาอากาศโท เมื่อวันที่ 1 ตุลาคม พ.ศ. 2532 และเกษียณอายุราชการ วันที่ 1 ตุลาคม พ.ศ. 2541 

โพธิ์ สุขน้อยเริ่มฝึกหัดชกมวยกับอาจารย์ สำเภา ช่วยวงศ์ญาติ ขณะเรียนชั้น ม.1 โรงเรียนมัธยมวัดสระเกศ เมื่อ พ.ศ. 2493 และอาจารย์ประเสริฐ บุรุษรัตนพันธ์ ที่บ้านมะลิวัลย์ (องค์การอาหารและเกษตรแห่งสหประชาชาติ FAO) เคยเป็นตัวแทนมวยสากลสมัครเล่นของโรงเรียน ได้รางวัลชนะเลิศของกรมพลศึกษาเมื่อ พ.ศ. 2495   เป็นตัวแทนทีมชาติไทยแข่งขันกีฬาแหลมทอง พ.ศ. 2502 ขณะเป็นนักเรียนโรงเรียนนายจ่าอากาศ ได้รางวัลชนะเลิศ เป็นแชมป์มวยสากลสมัครเล่นแห่งประเทศไทย รุ่น น้ําหนัก 126 ปอนด์ 3 สมัย (พ.ศ. 2502 2503 และ 2506) และเป็นตัวแทนทีมชาติไทยเข้าแข่งขันกีฬาโอลิมปิก พ.ศ. 2503

 เสียชีวิต 

โพธิ์ได้รับการวินิจฉัยด้วยภาวะสมองเสื่อมระยะเริ่มต้น ตั้งแต่ พ.ศ 2557 ได้รับยาจากโรงพยาบาลศิริราช และการดูแลรักษาจากครอบครัวที่บ้านคลองประเวศ จังหวัดฉะเชิงเทรา มาโดยตลอด จนกระทั่งเมื่อวันที่ 19 พฤศจิกายน พ.ศ 2566 เข้ารับการรักษาที่โรงพยาบาลสิรินธรด้วยอาการปอด อักเสบติดเชื้อ และเสียชีวิตด้วยอาการสงบ ในวันที่ 10 ธันวาคม พ.ศ 2566 เวลา 22.20 น.
# สโมสรฟุตบอลสเกินเดร์เบอูกอร์เชอ
สโมสรฟุตบอลสเกินเดร์เบอูกอร์เชอ  เป็นสโมสรฟุตบอลอาชีพที่ตั้งอยู่ในนครกอร์เชอ ประเทศแอลเบเนีย ปัจจุบันสโมสรเล่นอยู่ในกาเตกอรีอาซูเปรีออเร ซึ่งเป็นลีกสูงสุดในประเทศ สโมสรเคยชนะเลิศลีก 6 ครั้ง โดยครั้งแรกเมื่อ พ.ศ. 2476 แต่หลังจากนั้นก็ไม่ได้แชมป์มาตลอด 78 ปีเลย ใน พ.ศ. 2558 สโมสรได้กลายเป็นสโมสรแรกของประเทศแอลเบเนียที่ได้เข้าไปเล่นในยูฟ่าแชมเปียนส์ลีก

 ผู้เล่น
# ไฟล้างไฟ
ไฟล้างไฟ เป็นนวนิยายของ ทิพเกสร ถูกนำมาสร้างเป็นละครโทรทัศน์ 2 ครั้ง ครั้งที่ 1 ในปี พ.ศ. 2545 นำแสดงโดย จักรกฤษณ์ อำมะรัตน์, จันจิรา จูแจ้ง ออกอากาศทุกวันจันทร์ - อังคาร ตั้งแต่วันที่ 16 ธันวาคม พ.ศ. 2545 - 4 กุมภาพันธ์ พ.ศ. 2546 และ พ.ศ. 2558 นำแสดงโดย ปกรณ์ ฉัตรบริรักษ์, ภีรนีย์ คงไทย  ออกอากาศทางสถานีวิทยุโทรทัศน์ไทยทีวีสีช่อง 3 ทุกวันพุธ- พฤหัสบดี เริ่มตอนแรกวันที่ 19 พฤศจิกายน พ.ศ. 2558 - 7 มกราคม พ.ศ. 2559

รายชื่อนักแสดงและการสร้าง
 ปี  พ.ศ. 2545  พ.ศ. 2558 สถานีออกอากาศ  ช่อง 3 ผู้สร้าง  มายโชว์โปรดักชั่น  เมคเกอร์เจ บทโทรทัศน์  ยิ่งยศ ปัญญา  เบญจธารา ผู้กำกับการแสดง  ชนะ คราประยูร  เมธี เจริญพงศ์ยุพดี ศิริสิงห์อำไพ วันเวลาออกอากาศ  จันทร์-อังคาร 20.20 น.  พุธ-พฤหัสบดี 20.20 น. นรุตม์ เดชาเลิศรัตน์  จักรกฤษณ์ อำมะรัตน์   ปกรณ์ ฉัตรบริรักษ์ ลีลา ทิพพากร (ลี)  จันจิรา จูแจ้ง  ภีรนีย์ คงไทย  ติ๋ม ทิพพากร   เดชอดุลย์ อัศวโภคิณ (แดน)  จตุรงค์ โกลิมาศ  สุริยนต์ อรุณวัฒนกูล ภารดี (เอม)   รจเลข กานต์โกศล  ณัฐวรา วงศ์วาสนา ศิรินธาร  เดชาเลิศรัตน์ (ลูกหยี)  กมลา กำภู ณ อยุธยา  พิชชาภา พันธุมจินดา ณรัล เดชาเลิศรัตน์  สถาพร นาควิไลโรจน์  วรฤทธิ์ เฟื่องอารมย์ หาญกล้า  นพัตฏ์ธร มัททวีวงศ์  โกสินทร์ ราชกรม ศตวรรษ  เดชาเลิศรัตน์   กรุณพล เทียนสุวรรณ  คณิน สแตนลีย์ ชลัมภ์  ดิลก ทองวัฒนา  สันติสุข พรหมศิริ ศิริ เดชาเลิศรัตน์ เกรียงไกร อุณหะนันทน์  คุณหญิงกัลยา เดชาเลิศรัตน์  เดือนเต็ม สาลิตุล  ดวงตา ตุงคะมณี ดล อัศวโภคิณ อนุสรณ์ เดชะปัญญา  ศานติ สันติเวชชกุล จำเรียง อัศวโภคิณ  รสริน จันทรา   มัสยา   ปวีณา ชารีฟสกุล พิทักษ์  วรวุฒิ พงษ์ธีระพล  ป้าเพ็ญ    โฉมฉาย ฉัตรวิไล เกสร   ณัฐนี สิทธิสมาน  ดลฤดี/ดีดี้  วาโย เกียรติกนก  เจสสิกา ภาสะพันธุ์ วิทย์   วิชัย จงประสิทธิ์พร  วัลภา    พิจิตตรา สิริเวชชะพันธ์ ลำไพร    พริมรตา เดชอุดม ธีรพัฒน์    โฆษวิส ปิยะสกุลแก้ว อารีย์    ดีใจ ดีดีดี จิ๊ด    คิง ก่อนบ่าย วิทยา    ต่อตระกูล จันทิมา เอ๋    สรารัตน์ แซ่จิ๋ว นักแสดงรับเชิญ หมอประสิทธิ์    วิวัฒน์ ผสมทรัพย์ พิมพรรณ    ปาริฉัตร ไพรหิรัญ มะลิวัลย์ อ้อยใจ แดนอีสาน   สุปราณี เจริญผล ซิสเตอร์    ไปรมา รัชตะ ลีลา (วัยเด็ก)   ด.ญ.ณพัศพร บุญธรรมรัตน์ นุรตม์ (วัยเด็ก)   ด.ช.ยงศิลป์ วงศ์พนิตนนท์

 เพลงประกอบละคร 
 พ.ศ. 2545 - 2546 
 เพลง ไฟล้างไฟ ขับร้องโดย ปาริชาติ จิตรศาลา
 
 พ.ศ. 2558 - 2559 
 เพลง มีไหมใครสักคน ขับร้องโดย นนธวรรณ ทองเหล็ง
 เพลง รักของเธอจริงไหม ขับร้องโดย ฟลุค บัณฑิต (60 Miles)
# แฮร์มัน มิงค็อฟสกี
มิงค็อฟสกีมีผลงานทางคณิตศาสตร์มากมาย ที่สำคัญคือ ในปี ค.ศ. 1907 เขาได้สร้าง "ปริภูมิ-เวลาแบบมินคอฟสกี" (Minkowski space) ซึ่งเป็นแบบจำลองเรขาคณิตเพื่อใช้ศึกษาทฤษฎีสัมพัทธภาพพิเศษ แบบจำลองนี้มีส่วนช่วยให้ไอน์สไตน์ค้นพบทฤษฎีสัมพัทธภาพทั่วไปในอีก 8 ปีต่อมาhttp://www.fisica.net/relatividade/the_non_euclidean_style_of_minkowskian_relativity_by_scott_walter.pdf

ชื่อของมิงค็อฟสกีได้รับการนำไปตั้งเป็นชื่อดาวเคราะห์น้อย (12493 Minkowski) และ M-matrix ในเวลาต่อมา
# ฟุตบอลชิงแชมป์สโมสรโลก 2015
ฟุตบอลชิงแชมป์สโมสรโลก 2015 หรือ ฟีฟ่าคลับเวิลด์คัพ 2015 โดยเป็นการจัดการแข่งขัน ฟีฟ่าคลับเวิลด์คัพ ครั้งที่ 12 ของ ฟุตบอลชิงแชมป์สโมสรโลก, เป็นการแข่งขันสโมสรฟุตบอลระดับนานาชาติรับรองโดย ฟีฟ่า ระหว่างสโมสรที่เป็นแชมป์จากแต่ละหกทวีป, เช่นเดียวกับแชมป์ลีกแห่งชาติที่มจากประเทศเจ้าภาพ. ทัวร์นาเมนต์จะเป็นเจ้าภาพโดย ญี่ปุ่น ระหว่างวันที่ 10–20 ธันวาคม ค.ศ. 2015.

ทีมที่แข่งขัน

ทีมสมาพันธ์เข้าร่วมรอบรองชนะเลิศ รีเบร์เปลตคอนเมบอลทีมชนะเลิศ โกปา ลีเบร์ตาโดเรส 2015 บาร์เซโลนายูฟ่าทีมชนะเลิศ ยูฟ่าแชมเปียนส์ลีก ฤดูกาล 2014–15รอบก่อนรองชนะเลิศ กว่างโจว เอเวอร์แกรนด์เอเอฟซีทีมชนะเลิศ เอเอฟซีแชมเปียนส์ลีก 2015 ทีพี มาเซมเบซีเอเอฟทีมชนะเลิศ ซีเอเอฟแชมเปียนส์ลีก 2015 อาเมริกาคอนคาแคฟทีมชนะเลิศ คอนคาแคฟแชมเปียนส์ลีก ฤดูกาล 2014–15เพลย์ออฟสำหรับรอบก่อนรองชนะเลิศ ออกแลนด์ซิตีโอเอฟซีทีมชนะเลิศ โอเอฟซีแชมเปียนส์ลีก ฤดูกาล 2014–15 ซานเฟรซ ฮิโระชิมะเอเอฟซี (เจ้าภาพ)ทีมชนะเลิศ เจลีก ฤดูกาล 2015

หมายเหตุ

สนามแข่งขัน
เมื่อวันที่ 22 พฤษภาคม ค.ศ. 2015, สนามกีฬานะกะอิ ในเมือง โอะซะกะ และ อินเตอร์เนชั่นแนล สเตเดี้ยม โยะโกะฮะมะ ในเมือง โยะโกะฮะมะ ได้รับการเสนอชื่อให้เป็นสองสนามที่จะนำมาใช้ในการแข่งขัน.

 โอะซะกะ โยะโกะฮะมะ สนามกีฬานะกะอิ อินเตอร์เนชันแนล สเตเดี้ยม โยะโกะฮะมะ   ความจุ: 47,816  ความจุ: 72,327 200px 200px

ตารางการแข่งขัน

เวลาทั้งหมดเป็นเวลาท้องถิ่น, JST (UTC+9).

รอบเพลย์ออฟสำหรับรอบก่อนรองชนะเลิศ

รอบก่อนรองชนะเลิศ
การจับสลากมีขึ้นเมื่อวันที่ 23 กันยายน ค.ศ. 2015, 14:00 CEST (UTC+2), ที่สำนักงานใหญ่ของฟีฟ่า ใน ซูริค, สวิตเซอร์แลนด์, เพื่อกำหนดตำแหน่งในสายการแข่งขันสำหรับสามทีมที่ผ่านเข้าสู่รอบก่อนรองชนะเลิศ.

รอบชิงอันดับที่ 5

รอบรองชนะเลิศ

รอบชิงอันดับที่ 3

รอบชิงชนะเลิศ

อันดับดาวซัลโว
อันดับชื่อสโมสรประตู1 ลุยส์ ซัวเรซ บาร์เซโลนา52 เปาลิญญู กว่างโจว เอเวอร์แกรนด์2 โดอูกลัส ซานเฟรซ ฮิโระชิมะ ซึกะซะ ชิโอะทะนิ ซานเฟรซ ฮิโระชิมะ5 ดารีโอ เบเนเดตโต อาเมริกา1 โอรีเบ เปรอลตา อาเมริกา มาร์ติน เอดูอาร์โด ซูญีกา อาเมริกา เลียวเนล เมสซี บาร์เซโลนา เจิ้ง หลง กว่างโจว เอเวอร์แกรนด์ เรนฟอร์ด คาลาบา ทีพี มาเซมเบ ลูกัส อาลารีโอ รีเบร์เปลต ทาคุมะ อาซะโนะ ซานเฟรซ ฮิโระชิมะ คะซุฮิโกะ ชิบะ ซานเฟรซ ฮิโระชิมะ ยุซุเกะ มินะกะวะ ซานเฟรซ ฮิโระชิมะ

รางวัล

อาดิดาสลูกบอลทองคำอาดิดาสลูกบอลเงินอาดิดาสลูกบอลทองแดง ลุยส์ ซัวเรซ(บาร์เซโลนา) เลียวเนล เมสซี(บาร์เซโลนา) อันเดรส อีเนียสตา(บาร์เซโลนา) รางวัลฟีฟ่าแฟร์เพลย์ บาร์เซโลนา
# น้ำแม่ลาว
น้ำแม่ลาวราชบัณฑิตยสถาน. อักขรานุกรมภูมิศาสตร์ไทย เล่ม ๑ ฉบับราชบัณฑิตยสถาน. พิมพ์ครั้งที่ 5. กรุงเทพฯ : ราชบัณฑิตยสถาน, 2557, หน้า 119. (ไทยถิ่นเหนือ:50px) เป็นแม่น้ำสายหนึ่งในจังหวัดเชียงราย มีต้นน้ำเกิดจากดอยนางแก้วในทิวเขาผีปันน้ำ ในเขตบ้านขุนลาว ตำบลแม่เจดีย์ใหม่ อำเภอเวียงป่าเป้า จังหวัดเชียงราย ไหลผ่าน อำเภอเวียงป่าเป้า อำเภอแม่สรวย จากนั้นเป็นเส้นแบ่งเขตอำเภอพานกับอำเภอแม่ลาว เข้าอำเภอแม่ลาว อำเภอเมืองเชียงราย เข้าสู่อำเภอเวียงชัย และท้ายน้ำเป็นเส้นกั้นเขตระหว่างอำเภอเวียงชัยกับอำเภอเมืองเชียงราย บรรจบน้ำแม่กกท้ายฝายเชียงรายอักขรานุกรมภูมิศาสตร์ไทย 

ลำน้ำสาขาที่สำคัญ
น้ำแม่เจดีย์
น้ำแม่ปูนหลวง
น้ำแม่ตาช้าง
น้ำแม่สรวย
# 30+ โสด On Sale
30+ โสดออนเซล เป็นภาพยนตร์ไทย กำกับโดย พุฒิพงศ์ พรหมสาขา ณ สกลนคร นำแสดงโดย เฌอมาลย์ บุญยศักดิ์, อารักษ์ อมรศุภศิริ, พิจิตตรา สิริเวชชะพันธ์, สุดารัตน์ บุตรพรหม และ เดิมพัน อยู่วิทยา ภาพยนตร์ทำรายได้ 70 ล้านบาทภาพยนตร์ทำรายได้สูงสุด

 เรื่องย่อ 
เรื่องราวของ อิง (พลอย เฌอมาลย์) ช่างภาพสาวซึ่งถูก ก้อง (เจมส์ แมคกี) แฟนหนุ่มที่คบกันมา 7 ปีทิ้งและไปแต่งงานกับสาวอื่นทำให้สองเพื่อนรักอย่าง มิ้นท์ (เจี๊ยบ พิจิตตรา) และ ย้งยี้ (ตุ๊กกี้ สุดารัตน์) ต้องคอยหาคู่เดทให้กับอิงแต่ไม่ถูกใจอิงเลยสักคนจนเธอได้พบกับ จืด (เป้  อารักษ์) พ่อค้าหมูปิ้งเจ้าของฉายา หมอดูหมูปิ้ง ดูดวงให้จนเกิดเป็นความรักขึ้นมาแบบไม่รู้ตัวแต่จืดก็ได้พบกับอุปสรรคใหญ่เมื่อ แทน (ต้น เดิมพัน) ตากล้องหนุ่มไฮโซได้ก้าวเข้ามาในความรักของเขากับอิงซึ่งสุดท้ายแล้วอิงจะเลือกใครระหว่าง จืด กับ แทน

 นักแสดง 

 นักแสดงหลัก 
 เฌอมาลย์ บุญยศักดิ์ เป็น อิง
 อารักษ์ อมรศุภศิริ เป็น จืด
 พิจิตตรา สิริเวชชะพันธ์ เป็น มิ้นท์
 สุดารัตน์ บุตรพรม เป็น ย้งยี้
 เดิมพัน อยู่วิทยา เป็น แทน
 เจมส์ แมคกี เป็น ก้อง

  เพลงประกอบภาพยนตร์ 
 เอิ้ว – ลิปตา
 เมื่อวันเวลาของเรามาบรรจบกัน – ประภาส ชลศรานนท์
 เหงาเหลือเกิน – ภพธร สุนทรญาณกิจ

  อ้างอิง 

  แหล่งข้อมูลอื่น
# สหพันธรัฐบอสเนียและเฮอร์เซโกวีนา
สหพันธรัฐบอสเนียและเฮอร์เซโกวีนา (บอสเนีย, โครเอเชีย, เซอร์เบีย:) เป็นหนึ่งในหน่วยการเมืองสองส่วนที่ประกอบกันเป็นประเทศบอสเนียและเฮอร์เซโกวีนา (อีกหน่วยหนึ่งคือเรปูบลิกาเซิร์ปสกา) ประชากรส่วนใหญ่เป็นชาวบอสนีแอก รองลงไปเป็นชาวโครแอตและชาวเซิร์บ

 การปกครอง 
สหพันธรัฐบอสเนียและเฮอร์เซโกวีนาประกอบด้วยรัฐ 10 รัฐ ได้แก่ 

    หมายเลข  รัฐ  ศูนย์กลาง   หมายเลข  รัฐ  ศูนย์กลาง 20px  1 รัฐอูนา-ซานา  บิคาช  20px  6 รัฐสเร็ดญาบ็อสนา  ตราฟนีก 20px  2 รัฐปอซาวินา  ออราชิเย  20px  7 รัฐเฮอร์เซโกวีนา-เนเรตวา  ม็อสตาร์ 20px  3 รัฐตุซลา  ตุซลา  20px  8 รัฐซาปัดนาเคร์ตเซกอวินา  ชีรอกีบริเยก 20px  4 รัฐเซนิตซา-ดอบ็อย  เซนิตซา  25px  9 รัฐซาราเยโว  ซาราเยโว 20px  5 รัฐปอดรีเญบอสเนียกอรัฌเด  กอรัฌเด  20px  10 รัฐ 10  ลีฟนอ
# กลุ่มอาการวิสก็อตต์-อัลดริช
กลุ่มอาการวิสก็อตต์-อัลดริชเป็นโรคที่ถ่ายทอดทางพันธุกรรมผ่านโครโมโซมเอกซ์แบบลักษณะด้อย ผู้ป่วยจะมีผื่น เกล็ดเลือดต่ำ ภูมิคุ้มกันบกพร่อง และอาจมีถ่ายเป็นเลือดจากเกล็ดเลือดต่ำได้
# สะบายดี วันวิวาห์
สะบายดี วันวิวาห์ ออกฉายเมื่อวันที่ 2 มิถุนายน พ.ศ. 2554  กำกับโดย ศักดิ์ชาย ดีนาน เป็นบทสรุปของหนังไตรภาคชุดสะบายดี ซึ่งภาคแรกคือ สะบายดี หลวงพะบาง ฉายในปี 2551 ส่วนภาคสอง คือ สะบายดี 2 ไม่มีคำตอบจากปากเซ ฉายในปี 2553 และในปี 2554 สะบายดี วันวิวาห์ นำแสดงโดย ปกรณ์ ฉัตรบริรักษ์ และคำลี่ พิลาวง

เชน (ปกรณ์ ฉัตรบริรักษ์) ทำงานเป็นนักเขียนสกู๊ปให้กับนิตยสารชั้นนำฉบับหนึ่ง เชนเคยเดินทางมาทำข่าวที่ประเทศลาวเมื่อ 6 เดือนก่อน ในครั้งนั้นเขาได้รู้จักกับ คำ (คำลี่ พิลาวง) หญิงสาวชาวลาวที่เขารู้สึกผูกพันและชอบพอกับเธอ เขาให้สัญญาว่าจะกลับมาเยือนที่นี่อีกครั้ง เชนทำตามคำมั่นโดยไม่คาดคิดมาก่อนว่าการกลับมาเยือนครั้งนี้จะทำให้เกิดเรื่องราวโกลาหลจนถึงขั้นต้องแต่งงานกับเธอ โดยทั้งที่เขาและเธอก็ยังไม่มั่นใจและไม่แน่ใจในงานแต่งงานครั้งนี้นัก ด้วยความแตกต่างทางวัฒนธรรมและวิถีชีวิตหลาย ๆ ด้าน ทั้งความทันสมัยของคนเมืองซึ่งดูขัดแย้งกับความงดงามและเรียบง่ายแบบดั้งเดิมของวิถีชีวิตชาวลาว เวลา 3-4 วันก่อนงานแต่งงาน ชายหนุ่มจากเมืองใหญ่ และหญิงสาวในเมืองเล็กที่มีวัฒนธรรมแตกต่างกัน ทั้งคู่ต้องเรียนรู้และปรับตัวร่วมกันเพื่อที่จะเริ่มต้นชีวิตครอบครัวใหม่ให้ได้ ขณะเดียวกัน ฝน (ธนิยา อำมฤตโชติ) เพื่อนสาวสมัยเรียนของเชน เริ่มเข้ามาพัวพันกับความรักของพวกเขา

 นักแสดง 
 ปกรณ์ ฉัตรบริรักษ์ รับบทเป็น เชน
 คำลี่ พิลาวง รับบทเป็น คำ
 ธนิยา อำมฤตโชติ รับบทเป็น ฝน

 แหล่งข้อมูลอื่น
# ละติฟา อัลซัยยัต
ละติฟา อัลซัยยัต (; 8 สิงหาคม ค.ศ. 1923 – 10 กันยายน ค.ศ. 1996) เป็นนักเขียนชาวอียิปต์ เกิดที่เมืองดาเมียตตา ในจักรวรรดิออตโตมัน (ปัจจุบันอยู่ในประเทศอียิปต์) เรียนจบจากมหาวิทยาลัยไคโร ก่อนจะทำงานเป็นอาจารย์สอนภาษาอังกฤษที่นั่นMothers and Daughters in Arab Women's Literature: The Family Frontier by Dalya Abudi ในปี ค.ศ. 1960 อัลซัยยัตได้ออกหนังสือ The Open Door ซึ่งมีเนื้อหาเกี่ยวกับการเมืองอียิปต์ช่วงทศวรรษ 1950 นวนิยายเรื่องนี้ได้รับความนิยมจนถูกนำไปสร้างเป็นภาพยนตร์ในปี ค.ศ. 1963Egyptian film explores tradition and modernity เธอทำงานสอนหนังสือและเขียนบทความต่าง ๆ จนกระทั่งเสียชีวิตด้วยโรคมะเร็งในปี ค.ศ. 1996Remembering Latifa al-Zayyat

ในปี ค.ศ. 2015 กูเกิล ดูเดิลได้ฉลองครบรอบ 92 ปี ชาตกาลของอัลซัยยัตLatifa al-Zayyat’s 92nd Birthday
# อาติกาห์ ฮาซิโฮลัน
อาติกาห์ ฮาซิโฮลัน (เกิด 3 สิงหาคม ค.ศ. 1982) เป็นนักแสดงชาวอินโดนีเซีย เธอได้ยกย่องแม่ของเธอ รัตนา ซารัมพีท นักเขียนบทละคร ศิลปินผู้ทรงอิทธิพลและผู้กำกับ Satu Merah Panggung (One Red Stage) ว่าเป็นผู้ที่ทำให้เธอรู้จักโลกละครเวทีตั้งแต่ยังเด็กๆ เธอเริ่มต้นอาชีพนักแสดงหลังจากสำเร็จการศึกษาจากมหาวิทยาลัยในปี ค.ศ. 2006.

เธอแสดงในภาพยนตร์ครั้งแรกเรื่อง Love for Share โดยการแสดงของเธอได้รับการยกย่องจากเดอะจาการ์ต้าโพสต์ว่า "ควรค่ากับการชม" หลังจากนั้น เธอก็มีผลงานเป็นโปรเจ็กต์หลากหลายแนว และรับบทนำครั้งแรกในเรื่อง Sister n ที่เธอรับบทเจ้าของบ้านพักคนชราที่มีเหตุฆาตกรรมมากมาย นอกจากนี้เธอยังรับบทนำในโรแมนติกดราม่าเรื่อง Love potpourri และบทสมทบของผู้กำกับโจโก อันวาร์ เรื่อง Forbidden Door

ในปี ค.ศ. 2009 ฮาซิโฮลันแสดงนำในภาพยนตร์เรื่อง Jamila dan Sang Presiden (2009) ซึ่งภาพยนตร์เรื่องนี้ก็ได้รับเลือกให้เข้าชิงรางวัลออสการ์ในสาขาภาพยนตร์ภาษาต่างประเทศยอดเยี่ยม จากภาพยนตร์เรื่องนั้นทำให้อาติกาห์ได้รับเสียงวิจารณ์ชื่นชมและเสียงยกย่องในงานเทศกาลภาพยนตร์ในประเทศและต่างประเทศ และการแสดงนำของเธอในเรื่อง Maida’s House (2009) ยังทำให้เธอได้รับการเสนอชื่อชิงรางวัลอินโดนีเซียน มูฟวี อวอร์ด สาขานักแสดงนำหญิงยอดเยี่ยม ในปีนั้นด้วย

ฮาซิโฮลันสำเร็จการศึกษาจากมหาวิทยาลัยโมนาชในเมืองเมลเบิร์น ประเทศออสเตรเลีย ในสาขาสื่อและจิตวิทยา การมีส่วนเกี่ยวข้องของเธอในการเคลื่อนไหวเพื่อสังคมและการต่อสู้เพื่อต่อต้านการค้ามนุษย์ทำให้เธอได้มีส่วนร่วมในรางวัลอินโดนีเซีย อาชีฟเมนต์ อวอร์ด ปี 2010 จากการมีส่วนร่วมต่อการค้นหาคนหรือกลุ่มคนที่สามารถสร้างอิทธิพลในแง่บวกต่อสังคมได้ ในเวลาว่างเธอใช้เวลาไปกับการดำน้ำสคูบา การอ่านหนังสือและการเดินทาง นอกจากนี้เธอพูดภาษาอังกฤษและอินโดนีเซียได้อย่างคล่องแคล่ว
# เฮนเบน
เฮนเบน  เป็นพืชในวงศ์ Solanaceae พบตามที่รกร้างในยุโรป มีหลากหลายสายพันธุ์ เป็นพืชล้มลุกเเละพืชชนิดหนึ่งที่มีกลิ่นเหม็น ลำต้นหยาบเหนียว มีขน ดอกสีเหลืองอ่อน ฐานมีสีม่วงเล็กน้อย กลีบใบหุ้มดอกเเละวงกลีบดอกเป็นรูประฆัง เกสรตัวผู้มีสีม่วงเข้ม รังไข่มีลักษณะคล้ายวงรี ผลเป็นแคบซูลมีกลีบเลี้ยงคล้ายกระดาษหุ้ม มีฤทธิ์หลอนประสาท ทำให้เซื่องซึม หากรับประทานเมล็ดเข้าไปจะได้รับพิษเเละเกิดอาการต่างๆ เช่น หน้าเเดง กระวนกระวาย หัวเราะเเละร้องไห้ไม่หยุด เกิดอาการหลอน ในรายที่อาการหนักจะหลับใน สลบหรือเสียชีวิต
# ว่านหงส์เหิร
ว่านหงส์เหิร  เป็นพืชในวงศ์ Coriariaceae เป็นไม้พุ่ม ลำต้นสูงชะลูด มีใบสลับระนาบเดียวบนกิ่งสั้นๆที่เกิดในแนวข้าง ดอกช่อขนาดเล็ก ผลสีม่วงเข้ม ฉ่ำน้ำ มีถิ่นกำเนิดในเทือกเขาแอนดีส ประเทศเอกวาดอร์ มีสารออกฤทธิ์หลายชนิด เช่น เซสคิวเทอร์พีน ซูโคตูตีน ทำให้เกิดอาการประสาทหลอน รู้สึกเหมือนจะบินไปในอากาศได้คล้ายนก  พืชนี้มักจะถูกเข้าใจผิดว่าเป็นบลูเบอร์รี แต่ผลของพืชชนิดมีพิษ
 อ้างอิง 
 จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555. หน้า 465
# บรูมกานาเรียส
บรูมกานาเรียส  เป็นพืชในวงศ์ถั่ว เป็นไม้พุ่มไม่ผลัดใบขนาดเล็ก ดอกช่อสีเหลืองสด ฝักมีขน ถิ่นกำเนิดที่กานาเรียส ใช้เป็นไม้ประดับ พบในรัฐแคลิฟอร์เนีย สหรัฐ และประเทศเม็กซิโก มีผู้นำมาปลูกในทวีปยุโรปและกระจายพันธุ์ถึงประเทศสเปน มีสารไซติซีนที่ทำให้เกิดอาการประสาทหลอนอย่างอ่อน
 อ้างอิง 
 จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555

แหล่งข้อมูลอื่น
Jepson Manual Treatment
Photo gallery
# ฟ็อลคส์วาเกินอาเรนา
ฟ็อลคส์วาเกินอาเรนา  เป็นสนามฟุตบอลแห่งหนึ่งในเมืองว็อลฟส์บวร์ค รัฐนีเดอร์ซัคเซิน ประเทศเยอรมนี ปัจจุบันเป็นสนามเหย้าของสโมสรเฟาเอ็ฟเอ็ล ว็อลฟส์บวร์ค ซึ่งลงเล่นในรายการบุนเดิสลีกาของเยอรมนี สนามแห่งนี้ก่อสร้างตั้งแต่ปี ค.ศ. 2001 และเปิดอย่างเป็นทางการเมื่อวันที่ 13 ธันวาคม ค.ศ. 2002 มีความจุ 30,000 คน ชื่อของสนามแห่งนี้มีที่มาจากบริษัทโฟล์กสวาเกน ซึ่งเป็นทั้งผู้สนับสนุนหลักของสโมสรว็อลฟส์บวร์คและสนามฟุตบอล ฟ็อลคส์วาเกินอาเรนาถูกใช้แทนที่สนามเฟาเอ็ฟเอ็ล-ชตาดีอ็อนอัมเอ็ลส์เทอร์เวค  ซึ่งมีความจุ 17,600 คนVfL-Stadion: Stadionkapazität, vfl-wolfsburg.de ซึ่งเป็นสนามเหย้าเดิมของสโมสร
# ยูฟ่ายูโรปาลีก นัดชิงชนะเลิศ 2014
ยูฟ่ายูโรปาลีก นัดชิงชนะเลิศ 2014 เป็นนัดชิงชนะเลิศของการแข่งขัน ยูฟ่ายูโรปาลีก ฤดูกาล 2013–14 และเป็นครั้งที่ 43 ของการแข่งขันชิงแชมป์สโมสรในทวีปยุโรป โดยยูฟ่า และเป็นฤดูกาลที่ 5 ตั้งแต่การเปลี่ยนชื่อจาก ยูฟ่า คัพ เป็น ยูฟ่ายูโรปาลีก โดยการแข่งขันนัดนี้จะมีขึ้นที่ ยูเวนตุส สเตเดี้ยม ในกรุงตูริน ประเทศอิตาลี ในวันที่ 14 พฤษภาคม พ.ศ. 2557  ระหว่างฝั่งจากสเปน เซบิยา และฝั่งจากโปรตุเกส เบนฟิกา. เซบิยาชนะนัดนี้ด้วยผลการแข่งขัน 4–2 ใน การยิงจุดโทษตัดสิน, หลังจากช่วงต่อเวลาพิเศษเสมอกันที่สกอร์ 0–0.

เส้นทางสู่นัดชิงชนะเลิศ

การแข่งขัน

รายละเอียด

 GK 13 เบตูRB 23 โคเก  CB 21 นีโกลัส ปาเรคาCB 2  เฟเดรีโก ฟาซีโอ  LB 16 อัลแบร์โต โมเรโน  DM 40 สแตฟัน เอ็มเบียDM 6  ดาเนียล การ์รีซูCM 11 อีวาน ราคีทิช (c)RW 19 โคเซ อันโตนีโอ เรเยส   LW 20 บีโตโล   CF 9  การ์โลส บักกาตัวสำรอง:GK 1  คาบี บาราสDF 3  เฟร์นันโด นาบาร์โรDF 5  ดีอูกู ฟีกูเอรัส   MF 7  มาร์โก มาริน     MF 12 บีเซนเต อีบอร์ราMF 15 ปีโอตร์ โทรชือฟสกีFW 18 เกแว็ง กาแมโร    ผู้จัดการทีม: อูไนย์ เอเมรี300px GK 41 ยัน ออบลักRB 14 มักซี เปไรราCB 4  ลุยซาอู (c)CB 24 เอเซเกียล กาไรย์LB 16 กีเยร์มี ซีเกย์รา    RM 6  รูเบน อามูริมCM 30 อันเดร กูมึชLM 20 นีโกลัส ไกตัน   RF 8  มีราเลม ซูเลจ์มานี   CF 11 ลิมาLF 19 โรดรีโกตัวสำรอง:GK 1  อาร์ตูร์DF 3  สตีเบิน บีตูเรียDF 33 ฌาร์เดลMF 10 ฟิลิป ดูริชิชMF 34 อันเดร อัลเมย์ดา    FW 7  โอสการ์ การ์โดโซ   FW 90 อีบัน กาบาเลย์โร   ผู้จัดการทีม: ฌูร์เก เคซุส
แมนออฟเดอะแมตช์:
อีวาน ราคีทิช (เซบิยา)
ผู้ช่วยผู้ตัดสิน:
Mark Borsch (เยอรมนี)
Stefan Lupp (เยอรมนี)
ผู้ตัดสินที่สี่:
Milorad Mažić (เซอร์เบีย)
ผู้ช่วยผู้ตัดสินเพิ่มเติม:
Tobias Welz (เยอรมนี)
Bastian Dankert (เยอรมนี)ข้อมูลในการแข่งขัน
แข่งขันเวลาปกติ 90 นาที
ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ
ตัดสินด้วยการดวลลูกจุดโทษ เพื่อหาผู้ชนะ
รายชื่อนักฟุตบอล 7 คนที่จะต้องยิงจุดโทษ

ดูเพิ่ม
ยูฟ่าแชมเปียนส์ลีก นัดชิงชนะเลิศ 2014
# โรงพยาบาลนครปฐม
โรงพยาบาลนครปฐม เป็นโรงพยาบาลศูนย์ของส่วนภูมิภาคของกระทรวงสาธารณสุข ตั้งอยู่เลขที่ 196 ถนนเทศา ตำบลพระปฐมเจดีย์ อำเภอเมืองนครปฐม จังหวัดนครปฐม แต่เดิมเป็นโรงพยาบาลในสังกัดกรมการแพทย์ กระทรวงสาธารณสุข เปิดให้บริการตั้งแต่ปี พ.ศ. 2495 เป็นโรงพยาบาลศูนย์ระดับตติยภูมิ ขนาด 722 เตียง

 ประวัติ 
แต่เดิมโรงพยาบาลนครปฐม ตั้งอยู่บนถนนหลังพระ ตำบลพระปฐมเจดีย์ อำเภอเมืองนครปฐม จังหวัดนครปฐม เป็นย่านชุมชนที่มีความหนาแน่น มีเนื้อที่ประมาณ 13 ไร่เศษ เป็นทรัพย์สินส่วนของ เทศบาลเมืองนครปฐม อาคารบริการมีเพียง ตึกอำนวยการชั้นเดียว 1 หลัง เรือนผู้ป่วยสามัญ และตึกสงฆ์อาพาธ 3 หลัง 

ในปี 2505 นายพล วงศาโรจน์ ผู้ว่าราชการจังหวัดนครปฐม นายมานิตย์ พงษ์ไพบูลย์ ผู้อำนวยการโรงพยาบาลนครปฐม แลข้าราชการ พ่อค้า ประชาชน ร่วมกันวางโครงการย้ายโรงพยาบาล ไปยังสถานที่ๆ เหมาะสมกว่า ด้วยการสนับสนุนจากเงินงบประมาณของรัฐ เงินบริจาคสมทบจากภาคเอกชนและประชาชนทั่วไป จำนวน 7,245,899.50 บาท

ต่อมาในปี 2506-2509 ได้ดำเนินการก่อสร้าง โรงพยาบาลแห่งใหม่ บริเวณหน้าโรงเรียนพระปฐมวิทยาลัย ซึ่งแต่เดิมเป็นที่ราชพัสดุในความดูแลของกระทรวงศึกษาธิการ จนแล้วเสร็จในวันที่ 11 มีนาคม 2509 ฯพณฯ นายกรัฐมนตรี จอมพลถนอม กิตติขจร ได้ทำพิธีเปิดโรงพยาบาลแห่งนี้
# กายวิภาคศาสตร์พื้นผิว
กายวิภาคศาสตร์พื้นผิว คือการศึกษาลักษณะภายนอกของร่างกาย เป็นการศึกษาโครงสร้างทางกายวิภาคจากตาเปล่าโดยไม่ผ่านการชำแหละ การวิภาคศาสตร์พื้นผิวเป็นสาขาหนึ่งของวิชามหกายวิภาคศาสตร์ เช่นเดียวกับการส่องกล้อง (endoscopic anatomy) และกายวิภาคศาสตร์เชิงภาพรังสี (radiologic anatomy)Standring, Susan (2008) Gray's Anatomy: The Anatomical Basis of Clinical Practice, 39th Edition. ISBN 978-0-443-07168-3. Human surface anatomy photos at pp. 947, 1406-1410 Figs. 56.3, 110.12, 110.13, 110.15, 110.22 วิชากายวิภาคศาสตร์พื้นผิวของมนุษย์นั้น คือการศึกษาความสัมพันธ์ของโครงสร้างภายนอกและโครงสร้างภายในของร่างกายของร่างกาย กล่าวคือใช้ลักษณะโครงสร้างภายนอกเป็นจุดอ้างอิงเพื่อบ่งบอกตำแหน่งของโครงสร้างภายใน ทั้งในท่าปกติและระหว่างการเคลื่อนไหว
# โอลิเวอร์ ไซกส์
โอลิเวอร์ สกอตต์ "โอลิ" ไซกส์  เกิดเมื่อวันที่ 20 พฤศจิกายน ค.ศ. 1986 เขาเป็นนักดนตรีชาวอังกฤษ เป็นที่รู้จักในฐานะนักร้องนำวงดนตรีเมทัลคอร์ บริงมีเดอะฮอไรซัน และเป็นผู้ก่อตั้งบริษัทเสื้อผ้าชื่อว่า ดรอปเดดโคลททิง